**Ustavno pravo II**

**Debatno-istraživački projekt**

„Nacionalne političke partije jedini su legitimni predstavnici konstitutivnih naroda"

Afirmacija:Emina Kukuljac i Džejlana Alić

Negacija: Enida Dučić i Mirza Hasić.

**Pitanja i komentari za afirmacijsku ekipu**

**Lejla Balić**

U političkom životu BiH svjedočimo već nizu primjera kada se pojedini zastupnici u kantonalnim i entitetskim skupštinama, iako imaju imena i prezimena koja tradicionalno

pripadaju jednom narodu, izjašnjavanju kao predstavnici drugog konstititutivnog naroda. U vezi s tim, moje pitanje glasi, kako se može utvrditi pripadnost određenom narodu, šta ako ovakvo izjašnavanje postane masovno, da li koncept nacionalnh stranaka može postati upitan? Drugo pitanje vezano je za status Ostalih, koje političke stranke su njihovi legitimni predstavnici?

**Pitanja i komentari za negacijsku ekipu**

**Mirsad Ugarak**

Odličan rad kolege, ali nešto mi je zapalo za oko pa sam primoran ostaviti jedan komentar i postaviti par pitanja.

U jedinoj službenoj verziji Ustava Bosne i Hercegovine, koja je na engleskom jeziku i koju možete pronaći na službenoj stranici OHR-a, uopšte se ne navode Bošnjaci, Hrvati, Srbi i Ostali kao konstitutivni narodi (dijelovi cjeline bez kojih se ne može), već konstituentni (dijelovi cjeline bez kojih se može). Nažalost, u praksi se primjenjuje konstitutivnost.

**Pitanja**:

Tvrdite da bi se sistem konstitutivnosti i nacionalnog predstavljanja trebao napustiti i uvesti sistem građanske države. Sa time se u potpunosti slažem. Međutim, nedugo nakon toga, navodite da je takvo nešto, kao i cjelokupan napredak naše države otežan zbog određenih problema. Zašto se bojite konkretno navesti te probleme? Jesu li to isti oni 'problemi' sa kojima se suočila i Republika Bosna i Hercegovina kao, nažalost, neostvarena građanska država? Je li vas strah ili stid reći da su bosanski Srbi i bosanski Hrvati u velikoj većini protiv građanske države, što su pokazali i u periodu od 1992. do 1995. rušenjem iste, genocidom, urbicidom, klanjem, ubijanjem, protjerivanjem civilnog stanovništva, ali i nakon toga, uključujući i današnje stanje, koristeći svoje aktivno i pasivno biračko pravo u identične svrhe bez vođenja rata?  
  
Jesu li za vas današnja Srbija i Hrvatska također zapreke za građansku državu obzirom da su već izvršili agresiju na Republiku Bosnu i Hercegovinu nakon građanskog opredjeljenja?"

**Članovi/ce debatnih timova odgovore na postavljena pitanja trebaju dostaviti predmetnoj nastavnici do srijede 22.4.2020. godine u 14.00, a odgovori će biti objavljeni.**